**Iskolaegészségügyi Szolgálat neve: Gondozási Központ Szentendre**

**Címe: 2000 Szentendre, Sztaravodai út 2.**

**Azonosítója: 001009417**

**Védőnő neve: Szabó Anikó**

**Munkahelyi telefonszáma, mobilszáma: +36205755134**

**Munkahelyi egyedi e-mail címe: szabo.aniko@ph.szentendre.hu**

**Védőnői tájékoztató a dTap védőoltásról**

*[18/1998. (VI. 3.) NM rendelet a fertőző betegségek és a járványok megelőzése érdekében szükséges járványügyi intézkedésekről]*

**Milyen betegségek ellen véd a dTap védőoltás?**

A védőoltás 3 súlyos betegség a **torokgyík** (diftéria, d), a **merevgörcs** (tetanusz, T), a **szamárköhögés** (pertussis, ap) ellen véd.

**Mikor esedékes a dTap védőoltás?**

A serdülőket az általános iskola 6. osztályában oltják újra diftéria, tetanusz és szamárköhögés (dTap) ellen.

**Mire számíthat a dTap elleni oltás után?**

Az oltás helyén mérsékelt duzzanat és bőrpír alakulhat ki. Az oltás után láz is jelentkezhet, ezért a testhőmérsékletet rendszeresen ellenőrizni kell, hogy időben el lehessen kezdeni a lázcsillapítást.

**Diftéria**

**Milyen betegség a diftéria?**

A diftéria, más néven torokgyík, súlyos fertőző betegség, amelyet egy baktérium okoz. A torokgyík cseppfertőzéssel terjed.

**Melyek a diftéria tünetei?**

A diftéria torokfájással, lázzal, rossz közérzettel, rekedtséggel jár. A garatban, a gégén, a mandulákon, az orrban vaskos, szürke lepedéket képez, amely fulladást okozhat. A betegség súlyos lefolyású, a megbetegedettek negyede belehalhat a fertőzésbe.

**Tetanusz**

**Milyen betegség a tetanusz?**

A tetanusz, más néven merevgörcs, egy súlyos, baktérium okozta betegség. A baktérium az emberi szervezetbe sérüléseken keresztül jut be, emberről-emberre nem terjed. Fertőzési veszélyt jelent az állati harapás, az égési sérülés, a vágott vagy szúrt seb is.

**Melyek a tetanusz tünetei?**

A tetanusz első tünete általában a szájzár, majd ezt követi a nyak és az arcizmok görcse, aminek hatására torz mosolyban rögzül az arc. Izommerevség alakul ki, amelyhez rohamokban jelentkező a gerincre és a végtagokra is kiterjedő izomgörcsök társulnak. Ezek csonttörést és akár a gerincoszlop törését is okozhatják. A gége és a légző izmok görcse fulladáshoz vezethet.

**Szamárköhögés**

**Milyen betegség a szamárköhögés?**

A szamárköhögés egy baktérium okozta heveny fertőző betegség. A szamárköhögés cseppfertőzéssel terjed, leggyakrabban köhögéssel, tüsszögéssel, vagy beteg emberrel hosszabb ideig, egy légtérben való tartózkodással.

**Melyek a szamárköhögés tünetei?**

A hurutos betegség kezdetén orrfolyás, hőemelkedés, kötőhártya gyulladás jelentkezhet. A kezdeti tüneteket több hetes száraz köhögés követheti. A kínzó, belégzést kísérő köhögésnek jellegzetes hangja van, innen ered a szamárköhögés elnevezés. A csecsemők körében különösen nagy a veszélye a légzésleállásnak.

**Gyermeke egészségéért Ön tehet a legtöbbet! Gondoljon még ma a holnapra!**

**Megelőzés. Védelem. Védőoltás.**

**A gyermek neve:** ................................................................................................................................................

Születési helye: .....................................................................................................................................................

Születési ideje: ......................................................................................................................................................

TAJ száma: ...........................................................................................................................................................

**Anyja születési neve:** ..........................................................................................................................................

Lakcíme: ...............................................................................................................................................................

Tájékoztatom, hogy a dTap védőoltás beadása iskolai kampányoltás keretében történik, az oltást az iskolaorvos adja be, hiányzás esetén is az iskolaorvos fogja pótolni az elmaradt oltást Az oltás beadásakor a gyermek vigye magával a Gyermek-egészségügyi kiskönyvet.

Az olthatóság elbírálása orvosi feladat. Az oltóanyag nem alkalmazható a készítmény hatóanyagaival vagy bármely segédanyagával szembeni ismert túlérzékenységnél. Heveny, lázas betegség fennállásakor a védőoltást el kell halasztani, azonban az elmaradt oltásokat mielőbb pótolni szükséges.

Ha gyermeke a védőoltását már megkapta, vagy a védőoltás beadása alól végleges mentességet kapott, akkor ezt igazolni szükséges.

Előre egyeztetett időpontban a szülő jelen lehet gyermeke oltásánál.

Tájékoztatom arról is, hogy amennyiben gyermeke kötelező védőoltása, megalapozott orvosi indok nélkül háromszori értesítés ellenére elmarad, akkor az illetékes járási/kerületi hivatal hatósági eljárást indít a szülő/gondviselő ellen, illetve jelzést küldünk a Dunakanyari Család- és Gyermekjóléti Intézet felé.

**A védőoltás ideje: a Kréta rendszerén keresztül kerül kiküldésre októberben!**

**A védőoltás helye: II. Rákóczi F. Általános Iskola orvosi rendelője**

**A védőoltáshoz alkalmazott oltóanyag neve: Boostrix**

Az alkalmazási előirat, betegtájékoztató elérhető: https://ogyei.gov.hu/gyogyszeradatbazis

Dátum: 2025. Szabó Anikó

iskolaegészségügyi feladatot ellátó védőnő aláírása

Alapnyilvántartási száma:77057

**A dTap védőoltásról szóló védőnői tájékoztató 1 példányát átvettem:**

Dátum: .......... év ............................ hónap ....... nap ...................................................

szülő/gondviselő aláírása